הינכם/ן מוזמנות/ים למדרש קשת….
סיפור אפליית תלמידות מזרחיות ברשת החינוך החרדי גרמה לציבור לצאת מאדישותו ולהפגין כנגד גילויי גזענות אלה, שבהן מופרדות נערות מזרחיות מנערות אשכנזיות ולעיתים נמנעת קבלתן למוסדות הלימוד הללו. הציבור החרדי על כל גווניו ריתק ומרתק את הציבור החילוני המביט בו, לעיתים מבעד לעיניים ביקורתיות.
במפגש ידבר ארי איתן, חרדי לשעבר וכיום דתי, בן להורים מהגרים ממרוקו, משפטן ופעיל חברתי.
ארי, מחבר הספר 'ידיד נפש' (הוצאת בבל-ידיעות ספרים) מתאר בעברית עשירה, את סיפורו של ציון טהרני, נער בן 17 המתקבל ללימודים בישיבת אישרביץ בירושלים, ישיבה ליטאית מיוחסת, שם הוא מתוודע לחיי הישיבה וחווה אירועים המשנים את חייו.
הספר שופך אור על עולם הישיבות ותלמידי הישיבות בדרך ייחודית ונדירה והוא משלב יסודות אוטוביוגרפיים מחיי המחבר.
את הערב תלווה המוזיקאית עדן שריקי, המנגנת בעוד, חליל וניי ושרה פיוט מזרחי. עדן למדה בבר אילן, בקהילות שרות פיוט ואצל יאיר דלאל.
המפגש יתחיל את מדרש קשת בשנתו החדשה ויתקיים קרוב למעוננו החדש בת"א-יפו, ברחוב סגולה 9 . הוא יתקיים ביום חמישי 6/1/11, בין השעות 19:30-22:00.
כיבוד קל, שתיה חמה וקרה יוגשו לקהל. 10 ₪ לכיסוי העלויות.
בואו לערב יוצא דופן, מרגש ועוצמתי והביאו חברים/ות.
דרג:לשתףעודTweetדואר אלקטרונישיתוף ב-Tumblrהדפסה	By hani24, on ינואר 6, 2011 at 2:28 pm, under גזענות, חינוך, מזרחיות, תרבות. תגיות: אפליה, חינוך, חרדים, מדרש קשת, קשת דמוקרטית מזרחית.	5 תגובות	Post a comment or leave a trackback: Trackback URL.
Permalink | הגב	אז טוב שלא באת….
Permalink | הגב	הי מרים – זה לא נשמע לך רעיון בעייתי? קצת ביקורת היסטורית על הרעיון? מחנות של אזרחים?!?!? בחייך????